ՀԱՍՏԱՏՎԱԾ Է

Եվրասիական միջկառավարական խորհրդի «8» հուլիաի 2015 թվականի  
թիվ 62 որոշմամբ

Հիմնադրույթ

Եվրասիական տնտեսական միության մարմինների ֆինանսատնտեսական գործունեության վերստուգման մասին

I. Ընդհանուր դրույթներ

1. Սույն Հիմնադրույթը մշակվել է «Եվրասիական տնտեսական միության մասին» 2014 թվականի մայիսի 29-ի պայմանագրին, ինչպես նաեւ Եվրասիական տնտեսական բարձրագույն խորհրդի 2014 թվականի հոկտեմբերի 10-ի թիվ 78 որոշմամբ հաստատված՝ «Եվրասիական տնտեսական միության բյուջեի մասին» հիմնադրույթին համապատասխան՝ Եվրասիական տնտեսական միության (այսուհետ՝ Միություն) բյուջեի կատարման նկատմամբ ֆինանսական վերահսկողություն իրականացնելու նպատակով:

Միության մարմնի ֆինանսատնտեսական գործունեության գնահատմանն առնչվող վերահսկողական գործողություններն (այսուհետ՝ վերահսկողական գործողություններ) իրականացվում են Միության անդամ պետությունների պետական ֆինանսական վերահսկողության մարմինների ներկայացուցիչներից կազմված վերստուգողների խմբի (այսուհետ՝ վերստուգիչ խումբ) կողմից:

Վերահսկողական գործողությունները բաժանվում են պլանային եւ ոչ պլանային գործողությունների եւ իրականացվում են պլանային վերստուգումների եւ ոչ պլանային ստուգումների միջոցով:

Վերահսկողական գործողությունների կազմակերպման եւ իրականացման, ինչպես նաեւ դրանց արդյունքների ձեւակերպման ժամանակ հարկ է առաջնորդվել սույն Հիմնադրույթով, Եվրասիական տնտեսական միության մարմինների ֆինանսատնտեսական գործունեության վերստուգումների ստանդարտներով եւ մեթոդաբանությամբ:

2. Միության մարմնի ֆինանսատնտեսական գործունեության վերստուգումն իրականացվում է Եվրասիական միջկառավարական խորհրդի (այսուհետ՝ Միջկառավարական խորհուրդ) որոշմամբ հաշվետու ֆինանսական տարվա համար Միության բյուջեի կատարման արդյունքներով՝ երկու տարին առնվազն մեկ անգամ:

Ֆինանսատնտեսական գործունեության առանձին հարցերի առնչությամբ Միության մարմնի ոչ պլանային ստուգումներ կարող են անցկացվել Միության անդամ պետություններից մեկի նախաձեռնությամբ՝ Միության անդամ պետության կառավարության նախագահի կողմից Միջկառավարական խորհուրդ համապատասխան առաջարկ ներկայացվելու դեպքում:

3. Վերահսկողական գործողություններ իրականացնելիս վերստուգիչ խումբը վերահսկում է՝

Միության բյուջեի կատարման ընթացքում Միության մարմինների ակտերի, բյուջետային օրենսդրության ոլորտում նորմատիվ իրավական ակտերի եւ այն պետության այլ օրենսդրական ակտերի կատարումը, որտեղ գտնվում է Միության մարմինը.

վերստուգման ժամանակահատվածում Միության մարմնի բյուջետային հաշվառման վարման եւ բյուջետային հաշվետվությունների կազմման արժանահավատությունը, ամբողջությունն ու նորմատիվային պահանջներին դրանց համապատասխանությունը:

4. Սույն Հիմնադրույթի նպատակներով, Միության մարմնի վերստուգում ասելով, պետք է հասկանալ Միության մարմնի գործունեության համալիր ստուգում, որն արտահայտվում է Միության մարմնի կողմից իրականացված ֆինանսական եւ տնտեսական բոլոր գործառնությունների օրինականության, բյուջետային հաշվետվություններում դրանց արտացոլման արժանահավատության եւ ճշգրտության ստուգման մասով վերահսկողական գործողությունների իրականացման միջոցով:

Սույն Հիմնադրույթի նպատակներով, Միության մարմնի ստուգում ասելով, պետք է հասկանալ Միության մարմնի առանձին ֆինանսական եւ տնտեսական գործառնությունների օրինականության, Միության մարմնի գործունեության նկատմամբ բյուջետային հաշվետվությունների արժանահավատության գնահատման մասով վերահսկողական գործողությունների իրականացում (այսուհետ՝ Միության մարմնի ստուգում):

Չի թույլատրվում Միության՝ նախկինում ստուգված մարմնի վերստուգման անցկացում՝ վերստուգվող միեւնույն ժամանակահատվածի համար:

Միության մարմնի վերստուգման, ստուգման արդյունքները ձեւակերպվում են ֆինանսատնտեսական գործունեության վերստուգման (ստուգման) ակտով:

II. Միության մարմնի վերստուգման (ստուգման) նպատակը եւ խնդիրները

5. Միության մարմնի վերստուգման նպատակը՝ վերստուգման ժամանակահատվածում տնտեսական եւ ֆինանսական գործառնությունների օրինականության պահպանման, բյուջետային հաշվառման եւ բյուջետային հաշվետվության մեջ դրանց արտացոլման արժանահավատության եւ ճշգրտության նկատմամբ, հետագա վերահսկողության իրականացումն է:

6. Միության մարմնի վերստուգման հիմնական խնդիրն է գնահատել Միության մարմնի ֆինանսական եւ տնտեսական գործառնությունների օրինականությունը հետեւյալ ուղղություններով՝

Միության բյուջեի կատարման ընթացքում ֆինանսատնտեսական գործունեության իրականացման համապատասխանությունը Միության մարմինների ակտերին, բյուջետային օրենսդրության ոլորտում իրավական ակտերին եւ այն պետության օրենսդրության այլ ակտերի, որտեղ գտնվում է Միության մարմինը.

Միության մարմնի ծախսերի մասով բյուջեի կատարման նպատակով կազմվող փաստաթղթի կատարում (Միության մարմնի կողմից բյուջետային միջոցների նպատակային նշանակությամբ օգտագործումը, դրամական միջոցների եւ ապրանքանյութական արժեքների պահպանման ապահովումը, աշխատանքի վարձատրության հետ կապված հաշվարկներ եւ հաշվետու անձանց հետ այլ հաշվարկները).

հաշվարկներ այն պետության բյուջեի հետ, որտեղ գտնվում է Միության մարմինը, եւ Միության անդամ պետությունների պետական (ոչ պետական) բյուջետային (արտաբյուջետային) ֆոնդերի հետ հաշվարկներ.

իրավաբանական եւ ֆիզիկական անձանց հետ հաշվարկներ այն պետության օրենսդրությանը համապատասխան, որտեղ գտնվում է Միության մարմինը.

վերստուգման ժամանակահատվածում Միության մարմնի տնտեսական եւ ֆինանսական գործառնությունների վերաբերյալ բյուջետային հաշվետվությունների ամբողջականությունն ու արժանահավատությունը:

7. Միության մարմնի ստուգման հիմնական խնդիրն է Միության մարմնի առանձին ֆինանսական եւ տնտեսական գործառնությունների օրինականության գնահատումը՝ ստուգման թեմային համապատասխան, որը որոշվում է Միջկառավարական խորհրդի կարգադրությամբ:

III. Միության մարմնի վերստուգման (ստուգման) անցկացման կազմակերպում

8. Հաշվետու ֆինանսական տարվա համար Միության բյուջեի կատարման վերաբերյալ հարցը քննարկելիս Միջկառավարական խորհուրդն ընդունում է Միության մարմնի վերստուգում անցկացնելու մասին կարգադրություն, որտեղ սահմանվում են վերստուգման ժամանակահատվածը, վերստուգում անցկացնելու ժամկետները, եւ հաստատվում են վերստուգիչ խմբի նախագահն ու անդամները:

Միության անդամ պետության կառավարության նախագահի առաջարկությամբ Միջկառավարական խորհուրդը կարող է ընդունել Միության մարմնի ստուգում անցկացնելու մասին կարգադրություն, որտեղ սահմանվում են ստուգման թեման, վերստուգման ժամանակահատվածը, ստուգում անցկացնելու ժամկետները, եւ հաստատվում են վերստուգիչ խմբի նախագահն ու անդամները:

9. Սույն Հիմնադրույթի նպատակներով, վերստուգման ժամանակահատված ասելով, պետք է հասկանալ ֆինանսական տարին (ֆինանսական տարիները), որի (որոնց) համար Միության բյուջեի կատարման վերաբերյալ հաշվետվությունը հաստատվել է Եվրասիական տնտեսական բարձրագույն խորհրդի որոշմամբ:

10. Միության մարմնի վերստուգման (ստուգման) անցկացման ընդհանուր ժամկետը սահմանվում է՝ ելնելով վերստուգիչ խմբի աշխատանքի ծավալից, եւ, որպես կանոն, այն կազմում է 15 աշխատանքային օր, սակայն չի կարող գերազանցել 30 օրացուցային օրը:

11. Միության մարմնի ղեկավարը, Միջկառավարական խորհրդի կարգադրության հիման վրա, արձակում է հրաման՝ Միության մարմնում վերստուգում (ստուգում) կազմակերպելու մասին, որտեղ սահմանվում են՝

պատասխանատու անձինք՝ վերստուգիչ խմբի անդամներին անհրաժեշտ գրասենյակային սարքավորումներով սարքավորված տարածքներում տեղավորելու համար.

կառուցվածքային ստորաբաժանումը, որի վրա դրվում է Միության մարմնի վերստուգում (ստուգում) անցկացնելիս Միության մարմնի կառուցվածքային ստորաբաժանումների գործունեության համակարգումը:

IV. Վերստուգիչ խմբի ձեւավորումը Միության մարմնի վերստուգում (ստուգում) իրականացնելիս

12. Վերստուգիչ խմբի նախագահը հաստատվում է Միջկառավարական խորհրդի կարգադրությամբ, եւ նա, որպես կանոն, Միության անդամ պետության պետական ֆինանսական վերահսկողության մարմնի նախագահն է, որը նախագահում է Միության մարմիններում՝ «Եվրասիական տնտեսական միության մասին» 2014 թվականի մայիսի 29-ի պայմանագրի 8-րդ հոդվածի 4-րդ կետին համապատասխան:

13. Վերստուգիչ խմբի կազմում ընդգրկվում են Միության յուրաքանչյուր անդամ պետության պետական ֆինանսական վերահսկողության մարմնից ոչ ավելի, քան երկու ներկայացուցիչ:

Միության անդամ պետությունների ներկայացուցիչների՝ Միության մարմնի վերստուգում (ստուգում) անցկացնելու նպատակով գործուղման ծախսերը ֆինանսավորվում են ուղարկող կողմերի հաշվին:

ՀԱՍՏԱՏՎԱԾ ԵՆ

Եվրասիական միջկառավարական խորհրդի «8» հուլիաի 2015 թվականի  
թիվ 62 որոշմամբ

Եվրասիական տնտեսական միության մարմինների ֆինանսատնտեսական գործունեության վերստուգումների ստանդարտները եւ մեթոդաբանությունը

I. Ընդհանուր դրույթներ

1. Եվրասիական տնտեսական միության մարմինների ֆինանսատնտեսական գործունեության վերստուգմների ստանդարտները եւ մեթոդաբանությունը (այսուհետ՝ Միություն, Ստանդարտներ) մշակվել են Եվրասիական տնտեսական բարձրագույն խորհրդի 2014 թվականի հոկտեմբերի 10-ի թիվ 78 որոշմամբ հաստատված «Եվրասիական տնտեսական միության բյուջեի մասին» հիմնադրույթին համապատասխան:

Ստանդարտներով սահմանվում են Միության մարմնի ֆինանսատնտեսական գործունեության վերստուգում (ստուգում) (այսուհետ՝ Միության մարմնի վերստուգում) կազմակերպելու եւ անցկացնելու նկատմամբ միասնական պահանջները, ինչպես նաեւ Ստանդարտներն ուղղված են Միության մարմնի վերստուգումն անցկացնելիս արդյունավետության, հետեւողականության, հաջորդականության եւ օբյեկտիվության ապահովմանը:

Միության մարմնի նկատմամբ վերահսկողական գործողություններ իրականացնելիս վերստուգիչ խմբի անդամները պետք է պարտադիր հետեւեն Ստանդարտներին:

2. Ստանդարտներով սահմանվում են՝

վերահսկողական գործողությունների կազմակերպման եւ իրականացման հարցերը,

վերահսկողական գործողությունների իրականացման արդյունքների ձեւակերպմանը ներկայացվող պահանջները:

II. Միության մարմնի վերստուգման կազմակերպումն ու անցկացումը

3. Վերստուգիչ խմբի նախագահը հաստատում է Միության մարմնի վերստուգման ծրագիրը (այսուհետ՝ Վերստուգման ծրագիր), որը ներառում է այն հարցերի ցանկը, որով վերստուգիչ խմբի անդամները վերստուգման ընթացքում իրականացնում են վերահսկողական գործողություններ: Վերստուգիչ խմբի նախագահը եւ անդամներն իրենց միջեւ համատեղ բաշխում են Վերստուգման ծրագրի հարցերը:

4. Վերստուգիչ խմբի նախագահը եւ անդամներն իրավունք ունեն Միության մարմնից պահանջելու եւ ստանալու Վերստուգման ծրագրի հարցերով փաստաթղթեր, որոնք անհրաժեշտ են վերահսկողական գործողությունների իրականացման համար: Բացի այդ, վերստուգիչ խմբի նախագահն իրավունք ունի Միության անդամ պետությունների պետական իշխանության մարմիններից պահանջելու տվյալներ, որոնք անհրաժեշտ են Վերստուգման ծրագրի շրջանակներում վերստուգիչ խմբի գործառույթների իրականացման համար:

5. Վերստուգիչ խմբի նախագահը պետք է ծանոթացնի Միության մարմնի ղեկավարին Վերստուգման ծրագրի հետ:

6. Միության մարմնի վերստուգման նպատակին հասնելու եւ վերստուգիչ խմբի անդամների կողմից որակյալ աշխատանք ապահովելու համար վերստուգիչ խմբի նախագահն իրականացնում է վերստուգիչ խմբի անդամների աշխատանքի եւ դրա արդյունքների վերահսկողություն՝ «Եվրասիական տնտեսական միության մարմինների ֆինանսատնտեսական գործունեության վերստուգման մասին» հիմնադրույթի, սույն Ստանդարտների, Վերստուգման ծրագրի պահանջների հետ համապատասխանության մասով:

Միության մարմնի վերստուգման ընթացքում վերահսկման ենթական վերստուգիչ խմբի յուրաքանչյուր անդամի՝ Միության մարմնի վերստուգման յուրաքանչյուր փուլում իրականացվող աշխատանքը, ինչպես նաեւ դրա արդյունքները՝ անկախ անդամի զբաղեցրած պաշտոնից, որակավորումից եւ փորձից:

7. Վերստուգիչ խմբի անդամների աշխատանքի վերահսկողության ընթացքում վերստուգիչ խմբի նախագահը պետք է հավաստիանա, որ՝

վերստուգիչ խմբի անդամներն ունեն Վերստուգման ծրագրի միասնական հստակ ընկալում.

Վերստուգման ծրագիրը կատարվում է ամբողջ ծավալով եւ սահմանված ժամկետներում.

աշխատանքային փաստաթղթերը պարունակում են ապացույցներ, որոնք հաստատում են Միության մարմնի վերստուգման արդյունքների առնչությամբ արված հետեւությունները:

III. Միության մարմնի վերստուգման արդյունքների ձեւակերպումը

8. Միության մարմնի՝ Վերստուգման ծրագրի բոլոր հարցերով վերստուգման արդյունքները ենթակա են փաստաթղթավորման:

9. Վերստուգիչ խմբի անդամներն իրականացնում են վերահսկողական գործողություններ եւ վերստուգիչ խմբի նախագահին են ներկայացնում Միության մարմնի Վերստուգման ծրագրի համապատասխան հարցի առնչությամբ վերահսկողական գործողություններն ավարտելու մասին տեղեկանք (այսուհետ՝ տեղեկանք), որը կազմվում է համաձայն թիվ 1 հավելվածով սահմանված ձեւի:

10. Տեղեկանքը ներառում է ներածական, նկարագրական եւ եզրափակիչ մասեր:

Տեղեկանքի ներածական մասը պարունակում է՝

Միության մարմնի անվանումը եւ վերստուգման ժամանակահատվածը,

տեղեկանքի կազմման վայրը եւ ամսաթիվը, ընդ որում, տեղեկանքի կազմման ամսաթիվն է համարվում Վերստուգման ծրագրի հարցի առնչությամբ վերստուգում անցկացրած վերստուգիչ խմբի անդամների կողմից այն ստորագրելու ամսաթիվը,

Վերստուգման ծրագրի հարցը (հարցերը),

Վերստուգման ծրագրի հարցի (հարցերի) առնչությամբ վերստուգման անցկացման ժամկետը:

Տեղեկանքի նկարագրական մասը պարունակում է Վերստուգման ծրագրում նշված հարցերի վերաբերյալ տեղեկություններ, այդ թվում՝ ուսումնասիրված եւ (կամ) ստուգված փաստաթղթերի (գործառնությունների) վերաբերյալ տեղեկություններ, ինչպես նաեւ կարող է պարունակել տեղեկատվական (վերլուծական) աղյուսակներ եւ այլ նյութեր: Տեղեկանքում նշվում է նաեւ Վերստուգման ծրագրի կոնկրետ հարցի առնչությամբ այն խախտումների (փաստերի նկարագրություն) առկայությունը կամ այն խախտումների բացակայությունը, որոնք ի հայտ են եկել Միության մարմնի վերստուգման ընթացքում:

Տեղեկանքի եզրափակիչ մասը բաղկացած է վերստուգիչ խմբի անդամի՝ Վերստուգման ծրագրի հարցերի առնչությամբ վերահսկողական գործողությունների արդյունքների մասին հետեւություններից:

11. Տեղեկանքին կարող են կցվել Միության՝ բյուջետային կարգավորման ոլորտում ակտերի ցանկը, Միության անդամ պետությունների լիազոր մարմինների՝ ֆինանսատնտեսական գործունեության ոլորտում Միության մարմինների լիազորությունների իրականացման հարցերի վերաբերյալ գրությունները եւ Վերստուգման ծրագրի հարցերի առնչությամբ այլ փաստաթղթեր:

12. Տեղեկանքը կազմվում եւ ստորագրվում է վերստուգիչ խմբի այն անդամի (անդամների) կողմից, որն (որոնք) իրականացրել է (են) Վերստուգման ծրագրի հարցերով ստուգում, եւ փոխանցվում է վերստուգիչ խմբի նախագահին:

13. Միության մարմնի վերստուգման արդյունքները ձեւակերպվում են Միության մարմնի ֆինանսատնտեսական գործունեության վերստուգման ակտով (այսուհետ՝ վերստուգման ակտ), որը կազմվում է համաձայն թիվ 2 հավելվածով սահմանված ձեւի:

14. Վերստուգման ակտը կազմվում է վերստուգիչ խմբի նախագահի կողմից՝ վերստուգիչ խմբի անդամների՝ Վերստուգման ծրագրի հարցերի առնչությամբ տեղեկանքների հիման վրա:

Վերստուգման ակտը պետք է կազմվի մինչեւ վերահսկողական գործողությունների ավարտը:

15. Վերստուգման ակտը ներառում է ներածական եւ նկարագրական մասեր:

Վերստուգման ակտի ներածական մասը պետք է պարունակի՝

Միության մարմնի անվանումը, վերստուգման ժամանակահատվածը եւ վերստուգման անցկացման ժամկետները,

վերստուգման ակտի կազմման վայրը եւ ամսաթիվը, ընդ որում, վերստուգման ակտի կազմման ամսաթիվն է համարվում վերստուգիչ խմբի նախագահի կողմից այն ստորագրելու ամսաթիվը,

Միության մարմնի վերստուգման անցկացման հիմքը (Միջկառավարական խորհրդի կարգադրությունը),

վերստուգիչ խմբի նախագահի եւ վերստուգիչ խմբի՝ վերստուգում իրականացրած անդամների ազգանունները, անվան սկզբնատառերը, պաշտոնները,

տեղեկություններ՝ վերստուգման անցկացման մեթոդների, ձեւերի եւ եղանակների վերաբերյալ:

Վերստուգիչ խմբի նախագահի հայեցողությամբ վերստուգման ակտի ներածական մասում կարող են ներառվել Միության մարմնի վերստուգմանը վերաբերող այլ տեղեկություններ:

Վերստուգման ակտի նկարագրական մասը պետք է պարունակի տեղեկություններ՝ Վերստուգման ծրագրի յուրաքանչյուր հարցի առնչությամբ կատարված աշխատանքի մասին:

Վերստուգման ակտում նշվում է նաեւ Վերստուգման ծրագրի յուրաքանչյուր հարցի առնչությամբ այն խախտումների (փաստերի նկարագրություն) առկայությունը եւ այն խախտումների բացակայությունը, որոնք ի հայտ են եկել Միության մարմնի վերստուգման ընթացքում:

16. Վերստուգման ակտը կազմելիս պետք է ապահովել շարադրանքի օբյեկտիվությունը, հիմնավորվածությունը, համակարգվածությունը եւ համառոտությունը (առանց բովանդակությանը վնասելու):

17. Վերստուգման ակտի տեքստը չպետք է պարունակի՝

ապացույցներով չհաստատված տվյալներ ու տեղեկություններ,

Միության մարմնի լիազոր անձանց գործողությունների բարոյական եւ էթիկական գնահատական:

18. Վերստուգման ակտը կազմվում է երկու օրինակից, որոնցից յուրաքանչյուրը ստորագրվում է վերստուգիչ խմբի նախագահի եւ վերստուգիչ խմբի անդամների կողմից: Վերստուգիչ խմբի նախագահի ստորագրությունը հավաստում է, որ վերստուգման ակտը պատրաստվել է սույն Ստանդարտի պահանջներին համապատասխան եւ համապատասխանում է Վերստուգման ծրագրին:

19. Վերստուգման ակտը ծանոթացման նպատակով ներկայացվում է Միության մարմնի ղեկավարին ոչ ավելի, քան 10 աշխատանքային օր ժամկետով՝ երկու օրինակի վրա նշելով ներկայացման ամսաթիվը եւ ժամանակը: Ծանոթացումից հետո վերստուգման ակտի օրինակները ստորագրվում են Միության մարմնի ղեկավարի (այլ լիազոր անձի) եւ գլխավոր հաշվապահի կողմից:

Վերստուգման ակտի մեկ օրինակը փոխանցվում է վերստուգիչ խմբի նախագահին՝ Միության մարմնի ղեկավարի կողմից վերստուգման ակտի մյուս օրինակը ստանալու մասին նշումով:

Վերստուգման ակտի վերաբերյալ առարկությունների դեպքում Միության մարմնի ղեկավարը (այլ լիազորված անձ) ծանոթացման մասին ստորագրության դիմաց այդ մասին կատարում է նշում եւ ներկայացնում է գրավոր առարկություն՝ դրանց կցելով առարկությունների հիմնավորվածությունը հավաստող տեղեկություններ պարունակող փաստաթղթեր եւ այլ նյութեր: Տվյալ առարկությունները՝ ներկայացման ամսաթվի եւ ժամանակի մասին նշումով, փոխանցվում են վերստուգիչ խմբի նախագահին՝ ստորագրման համար, եւ հանդիսանում են վերստուգման ակտի անբաժանելի մասը:

20. Ստորագրելուց հետո Միության մարմինը վերստուգման ակտն ուղարկում է Միության անդամ պետությունների կառավարություններին՝ հետագայում այն ներկայացնելով քննարկման՝ Եվրասիական միջկառավարական խորհրդի նիստին:

21. Եվրասիական միջկառավարական խորհրդի նիստում Միության մարմնի վերստուգման արդյունքները քննելիս ընդունվում է կարգադրություն՝

ա) տեղեկություններն ի գիտություն ընդունելու մասին, եթե Միության մարմնի վերստուգման անցկացման ընթացքում ի հայտ եկած խախտումները բացակայում են,

բ) Միության մարմնի վերստուգման անցկացման ընթացքում ի հայտ եկած խախտումները վերացնելու մասին: Ընդ որում, հաստատվում է ի հայտ եկած խախտումների վերացմանն ուղղված միջոցառումների ծրագիր:

22. Միության մարմնի ղեկավարը Եվրասիական միջկառավարական խորհրդի կարգադրությունն ուժի մեջ մտնելուց հետո ոչ ուշ, քան երեք ամսվա ընթացքում, եթե այլ ժամկետ սահմանված չէ այդ կարգադրությամբ, տեղեկացնում է Եվրասիական միջկառավարական խորհրդի նախագահին Միության մարմնի վերստուգման անցկացման ընթացքում ի հայտ եկած խախտումների վերացման մասին:

Հավելված 1

Եվրասիական տնտեսական միության մարմինների ֆինանսատնտեսական գործունեության վերստուգման ստանդարտների եւ մեթոդաբանության

(ձեւ)

Վերստուգիչ խմբի նախագահին

ՏԵՂԵԿԱՆՔ

վերահսկողական գործողություններն ավարտելու մասին

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(կազմման վայրը) (կազմման ամսաթիվը)

Վերստուգման ծրագրի հիման վրա

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Եվրասիական տնտեսական միության մարմնի անվանումը)

իրականցվել են վերահսկողական գործողություններ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(նշվում է Վերստուգման ծրագրի հարցը)

\_\_\_\_\_\_\_\_\_\_\_\_\_\_\_\_\_\_\_\_ -ից մինչեւ \_\_\_\_\_\_\_\_\_\_\_\_ ժամանակահատվածի համար

(ամսաթիվը) (ամսաթիվը)

Տեղեկանքի նկարագրական մասը՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Տեղեկանքի եզրափակիչ մասը՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Միության մարմնի գտնվելու վայրի վերահսկողական գործողություններն ավարտված են

\_\_\_\_\_\_\_\_\_\_\_\_\_\_

(ամսաթիվը)

Վերստուգիչ խմբի անդամ (անդամներ)՝

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_  (պաշտոնը) | \_\_\_\_\_\_\_\_\_\_\_\_\_\_\_\_\_  (ամսաթիվը) | \_\_\_\_\_\_\_\_\_\_\_\_\_\_\_\_\_  (ստորագրությունը) | \_\_\_\_\_\_\_\_\_\_\_\_\_\_\_\_\_  (անվան սկզբնատառերը, ազգանունը) |

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_  (պաշտոնը) | \_\_\_\_\_\_\_\_\_\_\_\_\_\_\_\_\_  (ամսաթիվը) | \_\_\_\_\_\_\_\_\_\_\_\_\_\_\_\_\_  (ստորագրությունը) | \_\_\_\_\_\_\_\_\_\_\_\_\_\_\_\_\_  (անվան սկզբնատառերը, ազգանունը) |

Հավելված 2

Եվրասիական տնտեսական միության մարմինների ֆինանսատնտեսական գործունեության վերստուգումների ստանդարտների եւ մեթոդաբանության

(ձեւ)

ԱԿՏ

ֆինանսատնտեսական գործունեության վերստուգման

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Եվրասիական տնտեսական միության մարմնի անվանումը)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(կազմման վայրը) (կազմման ամսաթիվը)

Վերստուգումն անցկացվել է Եվրասիական միջկառավարական խորհրդի՝ «\_\_» \_\_\_\_\_\_\_\_թ. \_\_\_\_\_\_-ի թիվ \_\_\_\_\_կարգադրության հիման վրա

Վերստուգման ժամանակահատվածը՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Վերստուգումն անցկացվել է վերստուգիչ խմբի կողմից հետեւյալ կազմով՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոններ, ազգանուններ, անվան սկզբնատառերը)

Վերստուգման անցկացման ժամկետը կազմել է \_\_\_\_ աշխատանքային օր՝ \_\_\_\_\_\_ -ից մինչեւ\_\_\_\_\_\_

Եվրասիական տնտեսական միության մարմնի մասին ընդհանուր տեղեկություններ\*՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Սույն վերստուգմամբ հաստատված է՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(անցկացված աշխատանքների նկարագրությունը եւ Վերստուգման ծրագրի

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ յուրաքանչյուր հարցի առնչությամբ խախտումների առկայության կամ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

բացակայության մասին տեղեկություններ՝ նշելով այն փաստաթղթերը, որոնց

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

հիման վրա արվել են խախտումների վերաբերյալ հետեւությունները,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ինչպես նաեւ վերստուգման անցկացման ընթացքում պարզված այլ փաստեր)

Վերստուգման արդյունքների մասին ամփոփ տեղեկություններ՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(վերստուգման արդյունքների մասին ամփոփ տեղեկություններ)

Հավելված՝

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Վերստուգման ակտին կցվող փաստաթղթեր, նյութեր)

վերստուգիչ խմբի նախագահ՝

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոնը) (ստորագրությունը) (անվան սկզբնատառերը, ազգանունը)

վերստուգիչ խմբի անդամներ`

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոնը) (ստորագրությունը) (անվան սկզբնատառերը, ազգանունը)

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոնը) (ստորագրությունը) (անվան սկզբնատառերը, ազգանունը)

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոնը) (ստորագրությունը) (անվան սկզբնատառերը, ազգանունը)

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոնը) (ստորագրությունը) (անվան սկզբնատառերը, ազգանունը)

Միության մարմնի ղեկավար (լիազորված անձ)՝

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(պաշտոնը) (ստորագրությունը) (անվան սկզբնատառերը, ազգանունը)

Միության մարմնի գլխավոր հաշվապահ՝

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ստորագրությունը) (անվան սկզբնատառերը, ազգանունը)

\* Նշվում են Եվրասիական տնտեսական միության մարմնի մասին տեղեկություններ, որոնք ներառում են՝

անվանումը, հարկատուի նույնականացման (եզակի) համարը,

վարկային կազմակերպություններում բոլոր հաշիվների՝ ներառյալ ավանդային հաշիվների ցանկը եւ վավերապայմանները,

ստուգման ժամանակահատվածում դրամական եւ հաշվարկային փաստաթղթերը ստորագրելու իրավունք ունեցող անձանց պաշտոնները եւ ազգանունները, անվան սկզբնատառերը,

Եվրասիական տնտեսական միության ստուգված մարմնի ամբողջական բնութագրի համար անհրաժեշտ այլ տվյալներ:





